តាក់សូណូមី (ជីវវិទ្យា)

ក្នុងវិស័យជីវវិទ្យា “Taxonomy” (តាក់សូណូមី) គឺជាវិទ្យាសាស្ត្រដែលសិក្សាអំពីការដាក់ឈ្មោះ ការកំណត់លក្ខណៈ និងការចាត់ថ្នាក់ក្រុមសត្វ និងរុក្ខជាតិ ដោយផ្អែកលើលក្ខណៈស្រដៀងគ្នា។ សត្វ និងរុក្ខជាតិត្រូវបានបែងចែកជាក្រុមៗ ដែលហៅថា “Taxa” (តាក់សា) (ក្រុមចំណាត់ថ្នាក់) ហើយក្រុមនីមួយៗមានកម្រិតថ្នាក់របស់វាផ្ទាល់។ ក្រុមតូចៗអាចបញ្ចូលគ្នាបាន ដើម្បីក្លាយជាក្រុមធំជាង ដែលបង្កើតជាជាន់ថ្នាក់ចំណាត់ថ្នាក់ពីតូចទៅធំ។

នៅក្នុងការប្រើប្រាស់សព្វថ្ងៃ កម្រិតសំខាន់ៗរួមមាន៖ Domain (ដូម៉ែន), Kingdom (អាណាចក្រ), Phylum (ឬ Division ក្នុងរុក្ខវិទ្យា), Class (ថ្នាក់), Order (លំដាប់), Family (វង្ស), Genus (ពូជ), និង Species (ប្រភេទ)។ អ្នកវិទ្យាសាស្ត្ររុក្ខជាតិជនជាតិស៊ុយអែតឈ្មោះ Carl Linnaeus ត្រូវបានគេចាត់ទុកថាជាស្ថាបនិកនៃប្រព័ន្ធចាត់ថ្នាក់សត្វ និងរុក្ខជាតិបែបទំនើបនេះ ព្រោះគាត់បានបង្កើតប្រព័ន្ធចំណាត់ថ្នាក់ជាថ្នាក់ៗ ដែលគេហៅថា “Linnaean taxonomy” (ចំណាត់ថ្នាក់លីនណាអាន) ។